**АКТИВ ЗА СРПСКИ ЈЕЗИК И КЊИЖЕВНОСТ И УМЕТНОСТ**

**КРИТЕРИЈУМИ ЗА ВРЕДНОВАЊЕ И ОЦЕЊИВАЊЕ УЧЕНИКА**

Ради побољшања успеха ученика и што боље и лакше организације наставе чланови СВ су донели следеће предлоге и закључке:

Користити на часовима што више активности које се могу формативно оцењивати:

-домаћи задаци (радови ученика и њихова анализа);

-презентације (на задате или одабране теме, презентовање);

-изражајно, интерпретативно рецитовање стихова ( поезија, изражавање, акценти-провера);

- драматизација текстова ( одговарајућа дела, глума, изражавање-провера);

- пројекат задаци (пратити континуирани рад ученика и њихово учешће);

- семинарски радови (договори са ученицима, поготову матурантима око израде радова и из других предмета);

- секције ( учешће ученика обавезно наградити).

Што се тиче усклађивања критеријума оцењивања, ево и ту предлога:

**Оцена 2**

 **Језик**: ученик има основна знања о језику, разликује књижевни језик од дијалекта, зна основну поделу гласова и познаје врсте и подврсте речи.

**Књижевност:** познаје ауторе дела, познаје структуру књижевног дела, локализује аутора књижевног дела у контекст књижевноисторијског доба, правца, епохе.

**Језичка култура**: познаје и поштује правила књижевног језика, пише једноставан текст складне садржине држећи се задате теме.

**Оцена 3**

**Језик**: има шира знања о језику из области фонетике, морфологије, синтаксе, познаје основне особине дијалеката српског језика, има богатији лексички фонд.

**Књижевност:** познаје књижевну терминологију, познаје особине књижевног текста и стила, познаје одлике стилских епоха, репродукује садржај књижевног дела уз навођење битних чињеница, догађаја и јунака уз помоћ професора, уочава кроз разговор са професором проблеме дела.

**Језичка култура**: примењује основна правописна правила, пише текст складне садржине, доследно спроведене мисли и са прецизно одређеном поруком.

**Оцена 4**

**Језик:** има шира знања о језику, познаје различите стилове, познаје норму књижевног језика, има солидна знања о језицима у свету, има богатији лексички фонд.

**Књижевност:** уме да интерпретатира књижевни текст и уочи тематски склоп, мотиве, композицију, идеје и поруке, познаје и примењује књижевну терминологији, уочава особине књижевноуметничког дела, уочава проблем у тексту, анализира и доноси закључке и може да их аргументује уз сугестију професора.

**Језичка култура:** саставља сложенији говорни и писани текст, труди се да говори и пише занимљиво користећи стилска средства, уочава и јасно истиче поенту.

**Оцена 5**

**Језик:** примењује целокупно знање из српског језика (граматика, правопис, књижевни језик) у свим сегментима наставе српског језика и у свом раду.

**Књижевност:** самостално тумачи књижевноуметнички текст примењујући стечена знања из теорије књижевности, историје књижевности и књ.критике, уме да повеже садашња знања са претходно обрађеним градивом, примени знања о одликама епоха, праваца, стилова приликом тумачења дела, влада књижевном терминологијом и теоријска знања адекватно примењује у тумачењу књ. дела, тежи ка усавршавању критичког мишљења, сопствених ставова, користи самостално секундарну литературу, уочава корелацију са другим наставним предметима и из њих примењује и повезује стечено знање са датом проблематиком књ. дела, запажа и одређује друштвеноисторијски контекст књ. дела.

**Језичка култура:** дискутује о сложеним темама из језика, књижевности и културе, дискутује о смислу и вредности књ. текста, има развијене говорничке способности и вешту комуникацију, аргументовано брани и образлаже сопствене ставове, композиционо и логички складно пише стручни текст на теме из језика и књижевности, критички промишља сложенији књ. текст, издваја и процењује стилске поступке у књижевном тексту.

**Мере за побољшање успеха ученика у настави српског језика**

СВ сматра да знање ученика, свакако, треба што чешће проверавати на часовима (усмено излагање, петнаестоминутни тестови, тимски и групни рад, презентације) и тако их кроз различите приступе и методе оцењивати. Треба узети у обзир и могућности ученика и давати им различите задатке различите тежине, а све у циљу да ученик постигне што боље резултате и достигне највиши ниво знања.

Пратити и бележити напредовање и постигнућа ученика, али и указати на области где је успех слабији; спроводити допунску и додатну наставу, али и консултације; увођење иновација у наставу.

**КРИТРИЈИМИ ЗА ОЦЕЊИВАЊЕ ИЗ МУЗИЧКЕ КУЛТУРЕ**

• УСМЕНО ОЦЕЊИВАЊЕ

Оцена недовољан 1:

Ученик не препознаје појмове, не разуме појаве и процесе, не повезује их у логичку целину. Не препознаје ни једну епоху и ствараоце у истој.

Оцена довољан 2:

Ученик препознаје појмове, разуме појаве али их не повезује у логичку целину, лоша орјентација по епохама, понекад је неопходна додатна подршка.

Оцена добар 3:

Ученик самостално повезује појмове и процесе, даје самостално одговоре, док самостално израђује рутинске задатке. Орјентише се у епохама,препознаје векове износи своје ставове.

Оцена врло добар 4:

Ученик повезује појмове и процесе, анализира узроке и последице, даје решења за дате проблеме на основу аргумената и примера из свакодневног живота, износи своје ставове и заступа их. Не влада свим техникама учења.

Оцена одличан 5:

Ученик повезује појмове и процесе, анализира узроке и последице, даје решења за дате проблеме на основу аргумената и примера из свакодневног живота, износи своје ставове и заступа их. Решава задатке на које први пут наилази, користи различите технике и методе учења, константан је у свом раду, активан на часовима, повезује епохе и упоређује их са другим предметима, помаже другим ученицима.

• ФОРМАТИВНО ОЦЕЊИВАЊЕ

Успешан:

Ученик је активан на часовима, прати рад наставника и ученика, израђује домаће задатке, образлаже своје одговоре, користи различите методе и технике учења, помаже осталим ученицима у групном, или раду у пару.

Задовољава:

Ученик повезује појмове и процесе, анализира узроке и последице, даје решења за дате проблеме, ради у групи или пару, потребна му је помоћ у новонасталим проблемским ситуацијама. Не усваја све садржаје подједнако. Потребно му је време и подршка.

Не задовољава:

Ученик не препознаје појмове, не разуме појаве и процесе, не повезује их у логичку целину. Не орјентише се на задате епохе. Не израђује домаће задатке, не прати рад на часу, не ради у групи или пару, није спреман за рад, нема потребан прибор, тј. наставна средства Како је редован и активан у раду, ученик може добити бројчану оцену на основу формативних оцена(најмање две). Исто се односи и на остале

формативне оцене.

• ТЕСТОВИ

Иницијални:

1. Не задовољава – до 50%

2. Задовољава – 51-75%

3. Успешан – изнад 76%

Тестови: унапред усвојени на педагошком колегијуму, по одређеном распореду 1. оцена недовољан 1: до 40%

2. оцена довољан 2: 41-55%

3. оцена добар 3: 56-70%

4. оцена врло добар 4: 71-85%

5. оцена одличн 5: изнад 85%

Слушни тест:

У зависности од наставне теме, два или три краћа теста дају бројчану оцену. Првобитно, се уписује формативно сваки од слушних тестова.

Члан 12. правилника о оцењивању ученика у средњем образовању и васпитању:

Оцењивање се обавља уз уважавање способности ученика, степена спретности и умешности.

Ученик са изузетним способностима, који стиче образовање и васпитање на прилагођен и обогаћен начин применом индивидуалног образовног плана, оцењује се на основу остварености циљева и исхода, стандарда постигнућа, као и на основу ангажовања.

Ученик који има тешкоће у учењу услед социјалне ускраћености, сметњи у развоју, инвалидитета и других разлога и коме је потребна додатна подршка у образовању и васпитању, оцењује се на основу остварености циљева и стандарда постигнућа према плану индивидуализације или у току савладавања индивидуалног образовног плана.

**КРИТЕРИЈУМИ ЗА ОЦЕЊИВАЊЕ ЗА ПРЕДМЕТ ЛИКОВНА КУЛТУРА**

Оцена: одличан (5)

* Самостално и на креативан начин објашњава и критички разматра сложене садржаје;
* Бира, повезује и вреднује различите врсте и изворе података; изражава се на различите начине (усмено, писано, графички, практично, ликовно и др.), укључујући и коришћење информационих технологија и прилагођава комуникацију и начин презентације различитим контекстима;
* доприноси групном раду продукцијом идеја, иницира и организује поделу улога и задатака; уважава мишљења других чланова групе и помаже им у реализацији њихових задатака, посебно у ситуацији „застоја” у групном раду; фокусиран је на заједнички циљ групног рада и преузима одговорност за реализацију продуката у задатом временском оквиру;
* континуирано показује заинтересованост и одговорност према сопственом процесу учења, уважава препоруке за напредовање и реализује их.

Оценa врло добар (4)

1) повезује садржаје и концепте из различитих области са ситуацијама из живота;

2) пореди и разврстава различите врсте података према више критеријума истовремено;

3) заузима ставове на основу сопствених тумачења и аргумената;

4) изражава се на различите начине (усмено, писано, графички, практично, ликовно и др.), укључујући и коришћење информационих технологија и прилагођава комуникацију задатим контекстима;

5) планира динамику рада, организује активности у групи, реализује сопствене задатке имајући на уму планиране заједничке продукте групног рада;

6) континуирано показује заинтересованост за сопствени процес учења, уважава препоруке за напредовање и углавном их реализује.

Оценa добар (3)

1) разуме и самостално објашњава основне појмове и везе између њих;

2) разврстава различите врсте података у основне категорије према задатом критеријуму;

3) уме да формулише своје ставове, процене и одлуке и објасни начин како је дошао до њих;

4) уме јасно да искаже одређени садржај у складу са захтевом и на одговарајући начин (усмено, писано, графички, практично, ликовно и др.), укључујући коришћење информационих технологија;

5) самостално извршава рутинске радне задатке према стандардизованој процедури, користећи прибор и алате у складу са захтевима безбедности и очувања здравља и околине;

6) извршава додељене задатке у складу с циљевима, очекиваним продуктима и планираном динамиком рада у групи; уважава чланове тима и различитост идеја;

7) показује заинтересованост за сопствени процес учења, уважава препоруке за напредовање и делимично их реализује.

Оценa довољан (2)

1) познаје и разуме кључне појмове и информације и повезује их на основу задатог критеријума;

2) усвојио је одговарајућу терминологију;

3) закључује директно на основу поређења и аналогије са конкретним примером;

4) уме јасно да искаже појединости у оквиру одређеног садржаја, држећи се основног захтева и на одговарајући начин (усмено, писано, графички, практично, ликовно и др.), укључујући и коришћење информационих технологија;

5) извршава додељене задатке искључиво на захтев и уз подршку осталих чланова групе; уважава чланове тима и различитост идеја;

6) повремено показује заинтересованост за сопствени процес учења, а препоруке за напредовање реализује уз стално праћење.

Оцену недовољан (1) добија ученик који не испуњава критеријуме за оцену довољан (2) и не показује заинтересованост за сопствени процес учења, нити напредак

Руководилац СВ:

 Милена Пешић